open-index/open-wikipedia-markdown huggingface dataset:
மாண்டவி, குஜராத்

**மாண்டவி** (Mandvi), இந்தியாவின் குஜராத் மாநிலத்தின் கட்ச் மாவட்டத்தில் உள்ள நகராட்சி மன்றத்துடன் கூடிய துறைமுக நகரம் ஆகும். இந்நகரம் 450 ஆண்டு கால பழமையான சிறு கப்பல் கட்டும் துறை கொண்டுள்ளது.  2001 குஜராத் நிலநடுக்கத்தின் போது மாண்டவி நகரம் பெரும் அழிவுகளைச் சந்தித்தது.

## அமைவிடம்
துறைமுக நகரமான மாண்டவி  ருக்மாவதி ஆற்றின் கரையில், கட்ச் வளைகுடாவில், கட்ச் மாவட்டத்தில் அமைந்துள்ளது. மாண்டவி நகரம் மாவட்டத் தலைமையிடமான  புஜ் நகரத்தின் தெற்கில் 56 கி.மீ. தொலைவிலும், அகமதாபாத் நகரத்திலிருந்து 446 கி.மீ. தொலைவிலும்  அமைந்துள்ளது.

## கோட்டை

மாண்டவி கோட்டை கிபி 1549ல் கட்ச் இராச்சியத்தின் மன்னர் ராவ்சிறீ பார்மால்ஜியால் கட்டப்பட்டது. எட்டு கிலோ மீட்டர் நீளமும்; 2.7 மீட்டர் அகலமும் கொண்ட இக்கோட்டையில் ஐந்து  கதவுகளும், மூன்று சன்னல்களும் கொண்டது.
2001ல் இக்கோட்டையின் இரண்டு நிலைகளும், நான்கு கதவுகள் தவிர பிற பகுதிகள் இடிக்கப்பட்டது.

## வரலாறு
கட்ச் இராச்சியத்தின் மன்னர் முதலாம் கேங்கர்ஜி கிபி 1580ல் மாண்டவி நகரத்தை, ஆணி மாண்டவ்யர் எனும் முனிவரின் பெயரால் நிறுவினார்.

## 2011 மக்கள் தொகை கணக்கெடுப்பு
2011ம் ஆண்டின் மக்கள் தொகை கணக்கெடுப்பின் படி, மாண்டவி நகரத்தின் மொத்த மக்கள் தொகை 51,376 ஆகும். அதில் ஆண்கள்  26,075 ஆகவும்;   பெண்கள்  25,301 ஆகவும் உள்ளனர்.  பாலின விகிதம் ஆயிரம் ஆண்களுக்கு 970 வீதம் உள்ளனர். ஆறு வயதிற்குட்பட்டவர்கள் 6181 ஆக உள்ளனர். எழுத்தறிவு 80.38% ஆக உள்ளது. மாண்டவி நகரத்தில் 10,346 வீடுகள் உள்ளது.

### சமயம்
மாண்டவி நகரத்தில் இந்துக்கள் 59.82%, இசுலாமியர்கள் 36.69%, சமணர்கள் 3.09%, மற்றவர்கள் 0.40% ஆக உள்ளனர்.

## தொழில்கள்

மீன் பிடித்தல், சிறு கப்பல்கள் கட்டுதல், பருத்தி பயிரிடுதல், உணவு எண்ணெய் உற்பத்தி போன்ற சிறு தொழில்கள் மாண்டவி நகரத்தின் முக்கியத் தொழில்களாகும்.

## படக்காட்சியகம்

File:Vijay Vilas Palace.jpg|விஜய் விலாஸ் அரண்மனை 
File:Windfarm Mandvi.JPG|மாண்டவி கடற்கரை
File:Mandvi.JPG|மாண்டவி கடற்கரை
File:Varma Memorial.JPG|சியாமாஜி கிருஷ்ண கிரந்தி நினைவிடம் 
File:Mandvi Fort - panoramio.jpg|மாண்டவி கோட்டை
File:Mandvi Lake - panoramio.jpg|மாண்டவி ஏரி 
File:Mandvi custom house.JPG|மாண்டவி சுங்கச் சாவடி


## மேற்கோள்கள்

## வெளி இணைப்புகள்
*Mandvi - Kutch 
*Mandvi Beach

பகுப்பு:கட்சு மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
சுமங்கலி

;திரைப்படம்
* சுமங்கலி (1959 திரைப்படம்).
* சுமங்கலி (1983 திரைப்படம்).

:தொலைக்காட்சித் தொடர்
*சுமங்கலி

;பிற
*சுமங்கலி (இந்து சமயம்).
*சுமங்கலி ஊராட்சி
*சுமங்கலித் திட்டம்
ஜோர்ஹாட்

**ஜோர்ஹாட்** (Jorhat, অসমীয়া: যোৰহাট) (pron: ˈʤɔ:(r)ˌhɑ:t) இந்தியாவின் அசாம் மாநிலத்தின் பண்பாட்டுத் தலைமையிட என கருதப்படுகிறது. மேலும்  ஜோர்ஹாட் மாவட்டத்தின் நிர்வாகத் தலைமையிட நகரம் ஆகும். 
 
## புவியியல்
ஜோர்ஹாட் நகரம்  மேல் அசாம் பகுதியில் 116 மீட்டர் உயரத்தில் அமைந்துள்ளது. இம்மாவட்டத்தின் வடக்கில் பிரம்மபுத்திரா ஆறு பாய்கிறது.

9 கி.மீ. பரப்பளவு கொண்ட ஜோர்ஹாட் நகராட்சி மன்றம் 31 உறுப்பினர்களைக் கொண்டது.>

## மக்கள் தொகையியல்
2011ம் ஆண்டின் மக்கள் தொகை கணக்கெடுப்பின் படி  ஜோர்ஹாட் நகரத்தின் மொத்த மக்கள் தொகை 1,53,889 ஆகும். அதில் ஆண்கள் 79,574; பெண்கள் 74315 ஆக உள்ளனர். மக்கள் தொகையில் எழுத்தறிவு பெற்றவர்கள் 125,144 (89.42%)  ஆக உள்ளனர்.  பாலினவிகிதம் ஆயிரம் ஆண்களுகு 934 வீதம் உள்ளனர்.

## வரலாறு
அசாமிய மொழியில் ஜோர்ஹாட் என்பதற்கு இரட்டை சந்தைகள் என்று பொருள். போக்தோய் ஆற்றின் இரு கரையிலும் இருந்த *மச்சார்ஹாட்*  மற்றும் *சௌக்கிஹாட்*  எனும் இரண்டு சந்தைகளால் இந்நகரத்திற்கு *ஜோர்ஹாட்* எனும் பெயராயிற்று. 
கிபி 18ம் நூற்றாண்டில் ஜோர்ஹாட் நகரம் அகோம் பேரரசின் இறுதித் தலைநகராக விளங்கியது.
1826ல் நடைபெற்ற முதல் முதல் ஆங்கிலேய - பர்மியப் போரில், பர்மாவை வீழ்த்திய பிரித்தானிய இந்தியாப் படைகள், ஜோர்ஹாட் நகரம் உள்ளிட்ட தற்கால அசாம், மணிப்பூர் மற்றும் அரக்கான் மலைகளைப் பகுதிகளை பிரித்தானிய இந்தியாவுடன் இணைத்துக் கொண்டது.  1885ல் ஜோர்ஹாட் நகரத்தில் குற்றகலப் பாதை அமைக்கப்பட்டு தொடருந்துகள் ஓடியது.

## போக்குவரத்து

### வானூர்தி நிலையம்
ஜோர்ஹாட் வானூர்தி நிலையம், ஜோர்ஹாட் நகரத்திலிருந்து 9 கி.மீ. தொலைவில் உள்ளது. இங்கிருந்து கொல்கத்தா மற்றும் குவகாத்தி, திஸ்பூர் ஆகிய நகரங்களுக்கு விமான சேவைகள் உள்ளது.

### தொடருந்து நிலையம்
ஜோர்ஹாட் தொடருந்து நிலையம் குவகாத்தி, திப்ருகார், திமாப்பூர், மரியானி நகரங்களை இருப்புப் பாதை மூலம் இணைக்கிறது. 

## படக்காட்சியகம்



File:Millenium_momentum_(Song_of_Glory)_,Jorhat.jpg|நினைவுச் சின்னம்
File:Garden_of_Eden,Jorhat.jpg|காந்தி பூங்கா
File:Entrance to Lachit madam.JPG|அகோம் பேரரசு|முகலாயப் படைகளை வென்ற அகோம் பேரரசின் படைத்தலைவர் லசித் பர்புகனின் நினைவிடம்
File:At road view from Chowk Bazar foot bridge, Jorhat.jpg|சௌக் பஜார் 


## மேற்கோள்கள்

## வெளி இணைப்புகள்

*
* Jorhat NIC
* Tourism Scope, Assam 
* Yellow pages of Jorhat 
* Shree Digamber Jain Samaj Jorhat
* Jorhat Jorhat city
* Jorhat census 2011
* Job In Jorhat

பகுப்பு:யோர்ஹாட் மாவட்டம்
பகுப்பு:அசாம் மாநிலத்திலுள்ள ஊர்களும் நகரங்களும்
தடுப்பாட்ட வீரர் (காற்பந்துச் சங்கம்)

காற்பந்துச் சங்கம் விளையாட்டின் விதிகளின் படி தடுப்பாட்ட வீரர் என்பவர் எதிரணியினரின் தாக்குதல் ஆட்டத்தை தடுத்து தங்களுது கோல் எல்லைக்குள் நுழையாதபடி பாதுகாப்பதே முக்கிய பணியாகும். தடுப்பாட்ட வீரர் பின்வரும் நான்கு நிலைகளில் விளையாடுவார்கள். மையக்கோட்டிற்குப் பின், மையபின்னுக்கும் அப்பாற் (லிபரோ), முழு-பின்புறம் மற்றும் இறக்கை-பின்புறம் ஆகிய நிலைகளாகும்.

## மைய-பின்புறம்
## மையபின்னுக்கும் அப்பாற் (லிபரோ)
## முழு-பின்புறம்
## இறக்கை-பின்புறம்
## மேற்கோள்கள்

பகுப்பு:காற்பந்தாட்டம்
ஜான் ஸ்டைத் பெம்பர்டென்

**ஜான் ஸ்டைத் பெம்பர்டென்** (சூலை 8, 1831 - ஆக்சுடு 1888) என்பவர் அமெரிக்க மருந்தியலாளர் ஆவார். கொக்கக் கோலா என்னும் குளிர் பானத்தை முதன் முதலாகச் செய்தவர் ஆவார். பெம்பர்டென் இறப்பதற்கு முன் கொக்கக் கோலா தயாரிக்கும் உரிமையை விற்றுவிட்டார்.

## பிறப்பும் படிப்பும்

சியார்சியாவில் பிறந்த பெம்பர்டென் ரோமிலும் சியார்சியாவிலும் வளர்ந்தார். சியார்சியாவில் உள்ள ரீபாம் மருத்துவக் கல்லூரியில் சேர்ந்து படித்தார். வேதியலை அவர் விரும்பியிருந்தாலும் மருந்தியலைப் படித்துப் பட்டம் பெற்றார். மருந்துகள் தயாரிக்கும் உரிமத்தைப் பெற்றார்.
அமெரிக்காவில் சிவில் போர் நடந்தபோது அமெரிக்கப் படையில் சேர்ந்தார். மார்பில் அடிபட்டுக் காயமுற்றார். வலியைப் பொறுத்துக் கொள்ள முடியாமல் வலி போக்கும் மருந்துகளைச் சாப்பிடத் தொடங்கி, அதற்கு அடிமை ஆனார்.

## மேற்கோள்

பகுப்பு:அமெரிக்கர்கள்
பகுப்பு:1831 பிறப்புகள்
பகுப்பு:1888 இறப்புகள்
மருதி (பார்ப்பினி)

**மருதி** என்பவளைப் பற்றிய நிகழ்வு மணிமேகலை நூலில் குறிப்பிடப்பட்டுள்ளது. மருதி என்னும் பார்ப்பினி தனியே நீராடுகையில் பார்த்த ககந்தன் மகன் அவளை யாருமில்லாவள் என்று  எண்ணி அவளைத் தன்னுடன் இருக்கும்படி அழைத்தான். கற்புடைய மருதி கலங்கிச் சதுக்கப் பூதம் தெய்வத்திடம் முறையிட்டாள். கணவனை மட்டும் தெய்வம் என்று தொழுபவளே திருக்குறள் கூறுவது பொல மழை பொழியச் செய்யும் கற்புடையவள். மருதி பிற தெய்வங்களையும் வணங்குபவள் ஆதலால் அவள் கோரிக்கையை ஏற்றுக் குற்றவாளியைத் தண்டிக்க முடியாது என்று கூறிவிட்டது. எனினும் மருதி கற்புடையவள் ஆதலால் குற்றவாளி தண்டிக்கப்படுவான் என்று மருதிக்கு ஆறுதல் கூறியது. அந்தத் தெய்வம் கூறியபடி அந்த நிகழ்விலிருந்து  ஏழாம் நாள் அவனது தந்தையும், அப்போது சோழ நாட்டு ஆட்சிப் பொறுப்பினைக்  காந்தன் என்னும் சோழ வேந்தனிடம் பெற்றிருந்தவனுமான ககந்தன் கை வாளால் வெட்டிக் கொல்லப்பட்டான்.         
## மேற்கோள்

பகுப்பு:மணிமேகலை கதைமாந்தர்கள்
காந்தன்

**காந்தன்** புகார் நகரத்தில் இருந்துகொண்டு சோழநாட்டை ஆண்ட சோழப் பெருவேந்தன். பரசுராமன் மன்னர் என்று யார் இருந்தாலும் அவர்களைக் கொன்று குவித்துக்கொண்டிருந்தான். அவனுக்குப் பயந்து காந்தன் மாறுவேடத்தில் இருந்தான். அந்தக் காலத்தில் சோழநாட்டை ஆளும் உரிமையை ககந்தனிடம் ஒப்படைத்திருந்தான். இந்தக் ககந்தன் என்பவன் காந்தனுக்கும் கணிகை ஒருத்திக்கும் பிறந்த  மகன். அரசாளும் உரிமை இல்லாதவன். அதனால் இவனைப் பரசுராமன் கொல்லமாட்டான். 

இந்தக் ககந்தனின் மகன் மருதி (பார்ப்பினி) என்பவளைத் தன் ஆசைக்கு இணங்கும்படி அழைத்தான்.    மருதி கற்புடையவள். இதனை அறிந்த ககந்தன் தன் மகனை வேட்டி வீழ்த்தினான் என்று  மணிமேகலை காப்பியம் குறிப்பிடுகிறது. 

## மேற்கோள்

பகுப்பு:மணிமேகலை கதைமாந்தர்கள்
பகுப்பு:சோழ அரசர்கள்
சாந்தினி சவுக்

**சாந்தினி சவுக்** (நிலவு ஒளி சதுக்கம்)  (The Chandni Chowk) (Moonlight Square),  இந்தியாவின் தலைநகரமான் தில்லிப் பெருநகரத்தின் பழைய தில்லியில் செங்கோட்டைக்கு எதிரே அமைந்த பெரிய வணிக மையமாகும். இப்பகுதியில் செங்கோட்டை ஜும்மா பள்ளிவாசல், சிஸ் கஞ்ச் சாகிப் குருத்துவார் மற்றும் திகம்பர சமணக் கோயில் அமைந்துள்ளது.

## வரலாறு
 
 

முகலாயப் பேரரசர் ஷாஜகான், யமுனை ஆற்றின் கரையில் பழைய தில்லியில் பேரரசின் தலைநகரை நிறுவ செங்கோட்டை மற்றும் ஜும்மா பள்ளிவாசலைக் கட்டினார். புதிய நகரத்திற்கு **ஷாஜகானாபாத்** எனப் பெயரிட்டார்.

ஷாஜகான் தனது மகள் இளவரசி ஜெகன்னரா பேகத்தின் திட்டப்படி, செங்கோட்டை எதிரே உள்ள பகுதியில் *நிலவு ஒளி சதுக்கம்* எனப் பொருள் படி, சாந்தினி சவுக் எனும் பெரிய வணிக வளாகத்தை கிபி 1650ல் நிறுவினார்.  சாந்தினி சவுக் வணிக வளாகம் 1520 கெஜம் நீளம், 40 கெஜம் அகலத்துடன் 1,560 கடைகளுடன் அமைக்கப்பட்டது.

இந்திய வணிக மையங்களில் சாந்தினி சவுக் வணிக வளாகம் பழமையானதும், புகழ் பெற்றதாகும். முகலாய மன்னர்கள் சாந்தினி சவுக் வழியாக நகர் ஊர்வலம் செல்வது வழக்கமானதாகும்.  பிரித்தானிய இந்தியாவின் ஆட்சியாளர்கள், சாந்தினி சவுக் போன்று, தில்லி நகரச் சதுக்கம் பகுதியை 1863ல் நிறுவினர்.

சாந்தினி சவுக் பகுதி, மதில் சுவர்களால் சூழப்பட்ட பழைய தில்லியின் நடுவில், செங்கோட்டையின் *லாகூரி கேட்*  பகுதியிலிருந்து துவங்கி,  *பதேபுரி மசூதி* வரை நீள்கிறது.

## படக்காட்சிகள்

File:Red Fort 01.jpg|செங்கோட்டையின் லாகூரி கேட், சாந்தினி சவுக் பகுதி  
File:Digambar_Jain_Lal_Mandir,_Chandni_Chowk,_Delhi.jpg|திகம்பர சமணக் கோயில்
File:Gurdwara sis ganj.jpg|சிஸ்கஞ்ச் குருத்துவார் 
File:ChawriBazar.jpg|thumb|சௌரி பஜார், சாந்தினி சவுக், 2006
File:Town hall, Chandni chowk, Delhi by ashish.jpg|தில்லி நகர அரங்கம்
File:Chandni Chowk, Delhi, 1858.jpg|சாந்தினி சவுக் பகுதியில் ஒரு ஹவேலி, 1858 
File:1857 bank of delhi2.jpg|பேகம் சம்ருவின் அரண்மனை, 1857


## இதனையும் காண்க
* செங்கோட்டை
* ஜும்மா பள்ளிவாசல்
* திகம்பர சமணக் கோயில்
* சிஸ் கஞ்ச் சாகிப் குருத்துவார்

## மேலும் படிக்க
* *Delhi, the emperor's city: rediscovering Chandni Chowk and its environs*, by Vijay Goel. Lustre Press, 2003. .

## மேற்கோள்கள்

## வெளி இணைப்புகள்
*Shri Digambar Jain Lal Mandir - Having Birds Hospital 
*Shri Shiv Navgrah Mandir Dham 
*Shri Gauri Shankar Mandir 

*Chandni Chowk's website
*[Bhavana Muttreja, ''Traditional Dwelling Analysis of Chandni Chowk'', [Archinomy] website]

பகுப்பு:பழைய தில்லி
பகுப்பு:தில்லி சுற்றுப் பகுதிகள்
பகுப்பு:தில்லி
பகுப்பு:மத்திய தில்லி மாவட்டம்
திகம்பர சமணக் கோயில்

**திகம்பர சமணக் கோயில்** (Shri Digambar Jain Lal Mandir) ( ), சமண சமயத்தின் 23வது தீர்த்தங்கரரான பார்சுவநாதருக்கு அர்பணிக்கப்பட்டது.
இந்தியாவின் தலைநகரமான பழைய தில்லியின் சாந்தினி சௌக் பகுதியில், செங்கோட்டைக்கு எதிரில் அமைந்துள்ளது.

இக்கோயில் பின்புறம் பறவைகளுக்கான மருத்துவ மனை செயல்படுகிறது. 

இக்கோயில் செந்நிற மணற்கல்லால் 1658ம் ஆண்டில் நிறுவப்பட்டது.

## வரலாறு
முகாலயப் பேரரசர் சாசகான்  ஆட்சியின் போது (1628–1658) செங்கோட்டை, சாந்தினி சவுக் பகுதிகளுடன் பழைய தில்லி நகரம் நிறுவப்பட்ட போது, சமண சமய வணிகர்களை அழைத்துதில்லி நகரப் பகுதிகளில் வணிகம் செய்ய கேட்டுக் கொண்டார். சமணர்கள் இப்பகுதியில் சிறு கோயில் கட்டி, பார்சுவநாருக்கு அர்ப்பணித்தனர்.
 
1800 - 1807ல் பிரித்தானிய இந்தியா அரசில் அதிகாரியாக இருந்த இராஜா ஹர்சுக் இராய் என்பவர், பழைய கோயிலை சீரமைத்து, கோபுரங்களுடன் புதிய கோயிலை நிறுவினார்.  

இச்சமணர் கோயிலுக்கு அருகில் உள்ள கௌரி சங்கர் கோயிலை, மராத்தியப் பேரரசின் தில்லி ஆளுநராக இருந்த சிந்தியா குல அப்பா கங்காதரர் என்பவர் 1761ல் கட்டினார்.

## கோயில் வளாகம்
 
மூலவர் பார்சுவநாதருடன் மகாவீரர், ரிசபநாதர் போன்ற தீர்த்தங்கரர்களின் சன்னதிகள் உள்ளது. இக்கோயிலின் பின்புறத்தில் பறவைகளுக்கான மருத்துவ மனை உள்ளது. 

இக்கோயில் வளாகத்தில் 1957ல் நிறுவப்பட்ட பறவைகள் மருத்துவ மனையில் ஆண்டிற்கு 15,000 பறவைகளுக்கு மருத்துவம் பார்க்கப்படுகிறது.

## இதனையும் காண்க
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்

## மேற்கோள்கள்

## இதனையும் காண்க

* Shri Digambar Jain Lal Mandir - Having Birds Hospital 
* Photo and Brief Description 

பகுப்பு:தில்லி சுற்றுப் பகுதிகள்
பகுப்பு:பழைய தில்லி

பகுப்பு:சைனம்
பகுப்பு:சமணம்
பகுப்பு:சமணக் கோயில்கள்
பகுப்பு:மத்திய தில்லி மாவட்டம்
ககந்தன்

**ககந்தன்** என்பவன் சோழப் பெருவேந்தன் காந்தனுக்கும் அவன் உடல் உறவு கொண்டிருந்த கணிகை ஒருத்திக்கும் பிறந்த மகன்.  காந்தன் பரசுராமனுக்குப் பயந்து சோழநாட்டை ஆளும் பொறுப்பினை இந்தக் ககந்தனிடம் ஒப்படைத்திருந்தான்.  இந்தக் கந்கதனின் மகன் மருதி (பார்ப்பினி) என்னும் கற்புடைய பெண்ணை காவிரியில் தனிமையில் நீராடியபோது யாரும் இல்லாதவள்  என்று எண்ணித் தன்னோடு உறவாட அழைத்தான். ஏழு நாளுக்குப் பின்னர் இதனை அறிந்த ககந்தன் தன் மகன் காமுகனை வாளால் வெட்டிக் கொன்றான்.  அத்துடன் விசாகை என்பவளிடம் தகாத முறையில் நடந்துகொண்ட தன் மூத்த மகனையும் வெட்டிக் கொன்றான். 

## மேற்கோள்

பகுப்பு:மணிமேகலை கதைமாந்தர்கள்
பன்னாட்டு நெல் - 64

**பன்னாட்டு நெல் - 64** *(IR 64)* எனப்படும் இந்த நெல் வகை, பன்னாட்டு நெல் 5657 - 33 - 2 - 1, மற்றும்  பன்னாட்டு நெல் 2061 - 465 - 1 - 5 - 3 போன்ற நெல் இரகங்களை இணைத்து உருவாக்கப்பட்ட புதிய நெல் இரகமாகும். தமிழ்நாட்டில் பெரும்பான்மையாக பயிரிடப்படும் இந்நெல் வகை, ஒரு எக்டேருக்கு சுமார் 6146 கிலோ தானியமணிகள் தரக்கூடியது.

## வெளியீடு
பன்னாட்டு நெல் - 64 எனப்படும் இந்த நெல் வர்க்கத்தை, இது 1985 ஆம் ஆண்டு பிலிப்பைன்சு விதை வாரியத்தால் 'IR64' என்ற பெயருடன் வெளியிடப்பட்டது, மேலும் இந்த பெயர் பின்னர் IRRI (IRRI 1986) ஆல் பயன்படுத்தப்பட்டது.

## காலம்

## சாகுபடி

* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
நடுக்கள வீரர் (காற்பந்துச் சங்கம்)

நடுக்கள வீரர் என்பவர் காற்பந்துச் சங்கம் விளையாட்டில் ஒரு நிலையாகும். பொதுவான பெயர் காரணம், இந்த நிலையில் இருந்து விளையாடும் வீரர் தடுப்பாட்ட வீரருக்கும் முன்கள வீரருக்கும் நடுவில் நின்று களத்தில் விளையாடுவதால் நடுக்கள வீரர் என்ற பெயர் கிடைத்தது. எத்தனை நடுக்கள வீரர்கள் ஒரு அணியில் வேண்டும் என்பதை அந்த அணியை உருவாக்கும் போது முடிவுசெய்யப்படும். அதுமட்டும்மில்லாமல் நடுக்கள வீரர் களத்தில் எந்த நிலையில் இருந்து விளையாடுவது என்பதையும் தீர்மானிப்பர். நடுக்கள வீரர் பின்வரும் நிலைகளில் ஏதாவது ஒரு நிலையில் நின்று விளையாடுவார். மைய நடுக்கள வீரர், அகல நடுக்கள வீரர், தடுப்பாட்ட நடுக்கள வீரர், தாக்கும் நடுக்கள வீரர் ஆகிய நான்கு நிலைகள் உள்ளது.

பகுப்பு:காற்பந்தாட்டம்
முன்கள வீரர் (காற்பந்துச் சங்கம்)

முன்கள வீரர் என்பவர் காற்பந்துச் சங்கத்தின் ஒரு விளையாடும் நிலை. இவர்கள் எதிரணியில் கோல் எல்லைக்கு அருகில் நின்று விளையாடுவதால் இந்தப் பெயர் காரணமாக அமைந்தது. இந்த நிலையில் விளையாடும் வீரர்களுக்குத் தான் தனது அணிக்கு கோல் அடிப்பதற்கான பொறுப்பும் மற்றும் வாய்ப்பும் அதிகளவில் உள்ளது. முன்கள வீரர்களுக்கு தாக்குதல் ஆட்டம் மட்டுமே தலையாய கடமையாக உள்ளது. இவர்களால் தடுப்பாட்டம் ஆட இயலாது. 

பகுப்பு:காற்பந்தாட்டம்
1982 பொதுநலவாய விளையாட்டுக்கள்

thumb|250x250px|1982 ,செப்டம்பர் 30 காமன்தொவெல்த்  விளையாட்டுக்கள்  தொடக்க விழா நிகழ்வு

**1982 பொதுநலவாய விளையாட்டுக்கள்** (*1982 Commonwealth Games*) ஆத்திரேலியாவின் குயின்சுலாந்து மாநிலத்திலுள்ள பிரிசுபேன் நகரத்தில் 1982 ஆம் ஆண்டு செப்டம்பர் மாதம் 30 ஆம் தேதி முதல்  அக்டோபர் மாதம் 9 ஆம் தேதி வரை நடைபெற்றது. திறப்பு விழா பிரிசுபேன் நகரத்தின்  புறநகர்ப் பகுதியான நாதனில் உள்ள ராணி இரண்டாம் எலிசபெத்து விளையாட்டு அரங்கத்தில் நடைபெற்றது. இந்த அரங்கத்தில் இந்நிகழ்வின் தடகள மற்றும் வில்வித்தை போட்டிகள் நடைபெற்றன. மற்ற நிகழ்வுகள் சாண்ட்லரில் உள்ள சிலீமன் விளையாட்டு வளாகத்தில் நடைபெற்றன.

நீதிபதி எட்வார்டு வில்லியம்சு 1982 பொதுநலவாய விளையாட்டுக்களின் தலைவராக இருந்தார். 1978 ஆம் ஆன்டு நட்டைபெற்ற தேசியப் போட்டிகளில் வெற்றி பெற்ற பாவ்லோ பெரீரா போட்டிக்கான சின்னத்தை வடிவமைத்தார்.    

## பங்கேற்பாளர்கள்
வலது|thumb|220x220px|1982 பொதுநலவாய  விளையாட்டுபோட்டிகளில்  பங்கேற்ற நாடுகள்
காமன்வெல்த் அமைப்பின் 46 உறுப்பு நாடுகளும் அதன் ஆட்சி பகுதியில் இருந்தும் சுமார் 1582 தடகள வீரர்கள் பங்கேற்றனர் . 

## விளையாட்டுக்கள்
தடகளம், வில்வித்தை, இறகுப்பந்து, குத்துச்சண்டை, மிதிவண்டி, துப்பாக்கி சுடுதல், நீச்சல், பளு தூக்குதல் மற்றும் மல்யுத்தம் போன்ற பிரிவுகளின் கீழ் போட்டிகள் நடைபெற்றன.
## மேற்கோள்கள்

## புற இணைப்புகள்
* Commonwealth Games Official Site
* 1982 Commonwealth Games - Australian Commonwealth Games Association official website

பகுப்பு:பொதுநலவாய விளையாட்டுக்கள்
தருமதத்தன்

**தருமதத்தன்** புகார் நகரத்தில் வாழ்ந்த வணிகன் ஒருவனின் மகன். இவனது மாமன் மகள் விசாகை. விசாகையின் கற்பினையும், இந்தக் கற்பரசியைக் கெடுக்க முயன்ற மகன் கையை நாடாளும் தந்தை வெட்டி வீழ்த்தி அறநெறி காத்தது பற்றியும் மணிமேகலை நூல் குறிப்பிடுகிறது.

தருமதத்ததன் தன் மாமன் மகள் விசாகையுடன் தகாத உறவு கொண்டிருந்ததாக ஊர்மக்கள் தவறாறாகப் பேசிக்கொண்டனர். தருமதத்தனின் பெற்றோரும் அவ்வாறே எண்ணி மகனைக் கண்டித்தனர். அதனால் மனம் உடைந்த தருமதத்தன், விசாகையை மனமாற விரும்பினாலும், புகார் நகரத்தையே விட்டுவிட்டு மதுரைக்குப் போய்விட்டான். தருமதத்தன் மதுரையில் பெரும்பொருள் ஈட்டினான். வணிகருள் சிறந்தவருக்கு வழங்கப்படும் எட்டி என்னும் விருதினையும் பெற்றான். தன் 64 ஆம் அகவையில் தன் சொந்த ஊர் புகார் திரும்பிய அவன் தன் மாமன் மகள் மூப்பினைக் கண்டு பேசுகிறான். பின்னர் தானும் தன் மாமன் மகள் விசாகையும் சேர்ந்து தான் ஈட்டிக் கொண்டுவந்த பொருளைக் கொண்டு அறம் செய்கிறான்.

## மேற்கோள்கள்

பகுப்பு:மணிமேகலை கதைமாந்தர்கள்
விசாகை

**விசாகை** என்பவள் மணிமேகலை நூலின் வரலாற்றுப் போக்கில் கூறப்படும் கிளைக்கதை ஒன்றில் வரும் பெண். மணிமேகலை காயசண்டிகை உருவில் இருந்தபோது அவளை அடைய நள்ளிரவில் உலக அறவி மன்றத்தில் இருந்த சம்பாபதி கோயிலுக்கு வந்த உதயகுமரனைக் காஞ்சனன் என்னும் விஞ்சையன் தன் காதலி காயசண்டிகையை அடைய வருகிறான், என்று எண்ணி வாளால் வெட்டிக் கொன்றான். 

இந்தச் செய்தியை நாடாளும் சோழ மன்னனுக்குப் பக்குவமாகத் தெரிவிக்கும் புத்த முனிவர்கள் விசாகை வரலாற்றைக் கூறுகின்றனர். 

தருமதத்தன் என்பனின் மாமன் மகள் விசாகை. இவள் சிறந்த அழகி. ஊர்மக்கள் இருவரையும் கள்ளக்காதல் உறவு கொண்டிருப்பதாக இணைத்துப் பேசினர். இதனை இருவரின் பெற்றோரும் விரும்பவில்லை. இதனால் மனம் நொந்த விசாகை புகார் நகரத் தெய்வம் கந்திற்பாவையிடம் முறையிட்டாள். அந்தத் தெய்வம் விசாகை கற்புடையவள் என்று கூறியது. 
அப்போதும் அவளது பெற்றோர் ஏற்கவில்லை. எனவே விசாகை இந்தப் பிறவியில் திருமணம் செய்துகொள்ளமாட்டேன் என்றும், அடுத்த பிறவியில் அவனை மணந்துகொள்வேன் என்றும் சூள் உரைத்துவிட்டுக் கன்னிமாடத்தில் வாழ்ந்துவந்தாள். 

தருமதத்தனும் இவ்வாறே சொல்லிவிட்டுப் புகார் நகரத்தை விட்டு மதுரைக்குப் போய்விட்டான். மதுரையில் பெரும்பொருள் ஈட்டி வாழ்ந்த அவன் தன் 64 ஆம் அகவையில் புகார் திரும்பினான். 

விசாகை தருமதத்தனை கண்டான். வாழ்நாளில் முதன்முதலாகப் பார்த்துக்கொள்ளும் இருவரும் அவர்ளின் முதுமை தோற்றம் பற்றி அளவளாவிக்கொண்டனர். பின்னர் இருவரும் இணைந்து தருமதத்தனின் செல்வத்தைக் கொண்டு அறம் செய்தனர். 

இவ்வாறு வாழ்ந்துவரும் நாளில் ஒருநாள் விசாகை கடைத்தெருவில் தனியே சென்றுகொண்டிருந்தாள். அப்போது நாட்டை ஆண்ட ககந்தனின் மூத்த மகன் திருமணம் ஆகாத விசாகைக்கு இதுதான் திருமண மாலை என்று சொல்லிக்கொண்டு தன் காம வெறியில் அவளுக்கு மாலை சூட்ட மாலையுடன் கையை உயர்த்தினான். உயர்த்திய அவன் கைகள் உயர்த்திய நிலையிலேயே நின்றுவிட்டது. 

மகனின் காமுகச் செயலை அறிந்த ககந்தன் அவனை வாளால் வெட்டிக் கொன்றான். 

## மேற்கோள்கள்
 

பகுப்பு:மணிமேகலை கதைமாந்தர்கள்
அயோத்தி மாநகராட்சி

**அயோத்தி மாநகராட்சி** (Ayodhya Municipal Corporation),  இந்தியாவின் உத்தரப் பிரதேச மாநிலத்தின் 16 மாநகராட்சிகளில் ஒன்றாகும். இம்மாநகராட்சி அயோத்தி மாவட்டத்தின் அயோத்தியை தலைமையிடமாகக் கொண்டு, மே, 2017ம் ஆண்டில் புதிதாக நிறுவப்பட்டதாகும். 

அயோத்தி நகராட்சி மற்றும் பைசாபாத் நகராட்சிகளை இணைத்து, அயோத்தி மாநகராட்சி, மே 2017 அன்று உத்தரப் பிரதேச அரசு நிறுவியது. 2011-ஆம் ஆண்டு மக்கட்தொகை கணக்கெடுப்பின் படி, 2,21,118 மக்கள்தொகை கொண்ட அயோத்தி மாநகராட்சி, 60 மாநகராட்சி மாமன்ற உறுப்பினர்களைக் கொண்டது.

மேலும் மதுரா-பிருந்தாவனம் மாநகராட்சியும் புதிதாக நிறுவப்பட்டுள்ளது. இப்புதிய இரண்டு மாநகராட்சிகளுடன், உத்தரப் பிரதேசம் 16 மாநகராட்சிகளைக் கொண்டுள்ளது. 

## மாநகராட்சி தேர்தல், 2017
உத்தரப் பிரதேச உள்ளாட்சி அமைப்புகளுக்கு 2017, நவம்பர் மாதத்தில், 22, 26 மற்றும் 29  நாட்களில் தேர்தல் நடைபெறவுள்ளது.  அவ்வமயம் மே, 2017ல் புதிதாக நிறுவப்பட்ட அயோத்தி மாநகராட்சி மற்றும் மதுரா-பிருந்தாவனம் மாநகராட்சிகள், முதல் முறையாக தனது மேயர் மற்றும் மாமன்ற உறுப்பினர்களைத் தேர்ந்தெடுக்க உள்ளது.  

அயோத்தி மாநகராட்சி மேயராக பாரதிய ஜனதா கட்சியின் மேயர் வேட்பாளர் ரிஷிகேஷ் உபாத்தியா வெற்றி பெற்றார். 

## இதனையும் காண்க
* அயோத்தி
* ராம ஜென்ம பூமி
* முக்தி தரும் ஏழு நகரங்கள்
* அயோத்தி இராச்சியம்
* அயோத்தி நவாப்
* அவத் பிரதேசம்
* அவதி மொழி

## மேற்கோள்கள்

## வெளி இணைப்புகள்
*  அயோத்தி மாநகராட்சியின் இணையதளம்

பகுப்பு:அயோத்தி
பகுப்பு:அயோத்தி மாவட்டம்
தசரத மௌரியர்

பகுப்பு:மௌரியர்கள்

**தசரதர்** (Dasharatha), (ஆட்சிக் காலம்:கி.மு. 232–224) அசோகருக்குப் பின் வந்த மௌரியப் பேரரசின் நான்காவது பேரரசர் ஆவார். அசோகரின் பேரனான இவரது ஆட்சிக் காலம் கி.மு. 232 முதல் 224 முடியவாகும். கி.மு. 224 ஆம் ஆண்டில் தசரதன் மறைவுக்கு பின்னர் சம்பிரதி பட்டத்திற்கு வந்தார்.

## ஆட்சி
[thumb|இடது|கி.மு. 265ல் [மௌரியப் பேரரசு|மௌரியப் பேரரசின் வரைபடம் (இளஞ்சிவப்பு நிறத்தில்)]] 
அசோகரின் மறைவிற்குப் பின்னர் மௌரியப் பேரரசை தசரதர் ஆண்டார். வரலாற்று குறிப்புகள் பேரரசர் தசரதன், பாடலிபுத்திரத்தை தலைநகராகக் கொண்டு வடக்கு மற்றும் கிழக்கு மௌரியப் பேரரசையும், வருங்கால பேரரசரான சம்பிரதி உஜ்ஜைன் நகரத்தில் இருந்து கொண்டு மேற்கு மற்றும் தெற்கு மௌரியப் பேரரசை கட்டுப்படுத்தியதாகவும் கூறுகின்றன. வாயு புராணம் மற்றும் பிரம்மாண்ட புராணங்களில் *பந்துபாலிதா*, *இந்திரபாலிதா* மற்றும் *தசோனா* போன்ற பெயர்களைக் குறிப்பிடுகிறது. இவர்கள் தசரதர் ஆண்ட மௌரியப் பேரரசின் மாகாணங்களின் ஆளுநர்களாக இருக்கலாம் என வரலாற்றாசியர்கள் கருதுகிறார்கள். 

அசோகரின் மறைவிற்குப் பின்பு நீண்டகாலமாக மௌரியப் பேரரசில் அரசியல் நிலைத்தன்மை இல்லாது போயிற்று. தசரத மௌரியரின் சித்தாப்பாக்களில் ஒருவரான சலௌகர் வடமேற்கு மௌரியப் பேரரசின் காசுமீர நாட்டை  தன்னாட்சியுடன் ஆண்டார். மௌரியப் பேரரசின் தென் பகுதிகளை, சாதவாகனர்கள் கைப்பற்றினர். கிழக்குப் பகுதிகளை, கலிங்கத்தின் மகாமேகவாகன் வம்சத்தினர் கைப்பற்றி ஆண்டனர். மகதப் பேரரசின் சில பகுதிகளைத் தவிர, பேரரசின் தொலைதூரங்களில் உள்ள மௌரியப் பகுதிகளை தசரதனால் தக்க வைத்துக் கொள்ள முடியவில்லை.

## வாழ்க்கை
பௌத்த சமயத்தை பின்பற்றிய தசரத மௌரியர், தற்கால பிகார் மாநிலத்தின் சகானாபாத் மாவட்டத்தில், *முக்தம்பூர்*  மலைப்பகுதியில் அமைந்துள்ள பராபர் குகைகளை ஆசிவக முனிவர்களுக்காக அர்பணித்தார். இந்து புராணங்களின் படி, தசரதனுக்குப் பின்னர் சம்பிரதி என்பவரும், பௌத்தம் மற்றும் சமண சாத்திரங்களின் படி, குணாளன் என்பவரும் மௌரியப் பேரரசராக பட்டத்திற்கு வந்தனர் எனக் கூறுகிறது. 

## மேற்கோள்கள்

பகுப்பு:மௌரியர்கள் 
பகுப்பு:இந்தியப் பேரரசர்கள்
சத்தியசீலன் (திரைப்படம்)

**சத்தியசீலன்** (அல்லது **தந்தை சொல் மறவாத் தனயன்**) 1936 ஆம் ஆண்டு வெளிவந்த தமிழ்த் திரைப்படமாகும்.  இத்திரைப்படத்தில் எம். கே. தியாகராஜ பாகவதர் கதைத்தலைவராகவும் தேவசேனா கதைத்தலைவியாகவும் நடித்துள்ளனர். இந்தப்படம் எதிர்பார்த்த வெற்றியடையவில்லை.

## நடிகர்கள்
*எம். கே. தியாகராஜ பாகவதர்
*எம். எஸ். தேவசேனா
*எம். பி. மோகன்
*ஜி. பத்மாவதி பாய்
*எம். ராமசாமி ஐயா
*டி. வி. காந்திமதி பாய்
*டி. எஸ்.சோமசுந்தரம்

## மேற்கோள்கள்

பகுப்பு:1936 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். கே. தியாகராஜ பாகவதர் நடித்த திரைப்படங்கள்
உதயணன், மகத நாடு

உதயணன் (King Udayin) பரத கண்டத்தின் மகத நாட்டை ஆண்ட ஹரியங்கா வம்சத்தின் மூன்றாவது பேரரசர் ஆவார். இவர் மகத நாட்டை கிமு 460 முதல் கிமு 440 வரை ஆண்டார். உதயணன், அஜாதசத்ருவின் மகனும், பிம்பிசாரனின் பேரனும் ஆவார்.

## பாடலிபுத்திரம் நகரத்தை நிறுவதல்
உதயணன் சோன் ஆறு மற்றும் கங்கை ஆறு கூடுமிடத்தில் பாடலிபுத்திரம் எனும் புதிய நகரத்தை நிறுவி, தனது தலைநகரத்தை ராஜகிரகத்திலிருந்து பாடலிபுத்திரத்திற்கு மாற்றினார்.
## வாரிசு
உதயணனுக்குப் பின் அவரது மகன் அனுருத்தன் மகத நாட்டை ஆண்டார்.

## மேற்கோள்கள்

## வெளி இணைப்புகள்

பகுப்பு:இந்தியப் பேரரசர்கள்
*
பகுப்பு:பீகார் வரலாறு
சுவிக்கர் வினைப்பொருள்

**சுவிக்கர் வினைப்பொருள்** (*Zwikker reagent*) எளிய உடனடி சோதனையில் பார்பிட்யுரேட்டுகளை ஊகித்து அடையாளம் காண்பதற்குப் பயன்படுத்தப்படுகிறது. இரண்டு கரைசல்களைக் கலந்து இவ்வினைப்பொருள் தயாரிக்கப்படுகிறது. முதல் வகை கரைசல் 100 மி.லி. வாலை வடிநீரில் 0.5 கிராம் தாமிர சல்பேட்டை கரைத்துத் தயாரிக்கப்படுகிறது. இரண்டாம் வகை கரைசல் 5% பிரிடீனில் (கன அளவு/கன அளவு) குளோரோஃபார்ம் கரைத்துத் தயாரிக்கப்படுகிறது . சோதனையிடப்பட வேண்டிய பொருள் மாதிரியுடன் இவ்விருவகை கரைசல்களின் ஒவ்வொரு துளியை சேர்க்கவேண்டும். பொருளின் வண்ணத்தில் ஏற்படும் மாற்றத்தை கவனமாக உற்று நோக்க வேண்டும்.

பீனோபார்பிட்டால், பெண்டோபார்பிட்டால், செக்கோபார்பிட்டால் ஆகியன மாதிரிப் பொருளில் இருந்தால் அது இளம் ஊதா நிறத்திற்கு மாறும்.
 
தேநீர் மற்றும் புகையிலையை இவ்வினைப்பொருள் பசுமை கலந்த மஞ்சள் நிறத்திற்கு மாற்றிவிடும் 
கலவைகளைப் பிரிக்கப் பயன்படுத்தப்படும் மெல்லடுக்கு வண்ணப்படிவுப் பிரிகை கறையாக   சுவிக்கர் வினைப்பொருள் பயன்படுத்தப்படுகிறது. இருப்பினும், தனித்துவமான குறிப்பிடத்தகமை இல்லாமையாலும், தவறான நேர்மறை முடிவுகளைக் கொடுப்பதற்கு வாய்ப்பிருப்பதாலும் இச்சோதனை முறை மருந்துகளை ஊகித்து சோதிக்கப் பரவலாகப் பயன்படுத்தப்படுவதில்லை .

டச்சு நாட்டைச் சேர்ந்த கார்னெலிசு சுவிக்கர் இச்சோதனையைக் கண்டறிந்த காரணத்தால் இவ்வினைப்பொருள் சுவிக்கர் வினைப்பொருள் என்ற பெயரைப் பெற்றது .

## மேற்கோள்கள்

பகுப்பு:வேதியியல் பரிசோதனைகள்
பகுப்பு:பகுப்பாய்வு வினையாக்கிகள்
கௌந்தேயன்

**கௌந்தேயன்** அல்லது **அஜாத கௌந்தேயன்** (Kauṇḍinya  Ājñātakauṇḍinya), கௌதம புத்தரின் முதல் நான்கு சீடர்களில்  முதலாமர் ஆவார். பௌத்த சமயத்தில் அருக நிலையை அடைந்தவர்களில் முதலாமவர். இவர் இந்தியாவின் தற்கால உத்தரப் பிரதேசம் மற்றும் பிகார் பகுதிகளில் கிமு 6ம் நூற்றாண்டில் வாழ்ந்தவர்.

## வாழ்க்கை
இளமையில் வேதங்களை கற்ற அந்தணரான கௌந்தேய ரிஷி , கபிலவஸ்துவின் சாக்கியகுல மன்னர் சுத்தோதனர் அரசவையில் பணியாற்றியவர். கௌதம புத்தர் பிறந்தவுடன், சோதிட சாத்திர நூல்களை ஆய்ந்து, புத்தர் எதிர்காலத்தில் மிகப்பெரிய துறவியாக மக்கள் மத்தியில் விளங்குவார் எனக் கணித்து கூறியவர்.

கௌதம புத்தர் தமது 29வது அகவையில் இல்லறத்தைத் துறந்து துறவு மேற்கொண்டு ஞானத்தைத் தேடி ஆறு ஆண்டுகள் தவம் மேற்கொண்ட போது, கௌதமருடன் தங்கியிருந்த நால்வரில் கௌந்தேயனும் ஒருவர்.
 
ஒரு கால கட்டத்தில் புத்தரின் தவத்தில் ஐயம் கொண்ட நால்வர், அவரிடமிருந்து விலகி வாராணசிக்கு சென்றனர். புத்தர் கயாவில்  ஞானம் அடைந்தவுடன், தன்னுடன் முன்னர் தங்கியிருந்த நால்வரை  வாராணாசியில் கண்டு, தான் ஞானம் அடைந்ததை உபதேசித்தார்.

புத்தரின் தத்துவங்களை ஏற்ற முதல் சீடரான கௌந்தேயன், தனது உறவினர் புன்னாவுடன் சேர்ந்து புத்த தருமத்தை வட இந்தியா முழுவதும் பரப்பினார்.

## துறவறம் மற்றும் அருகத நிலை அடைதல்

பெரும் முனிவர்களான ஆலார காலமர் மற்றும் உத்தக ராமபுத்திரர் ஆகியோரின் உபதேசதத்தின்படி, சித்தாத்தர் தன்னுடன் வந்த கௌந்தேயன் உள்ளிட்ட நால்வருடன் உருவேலா எனுமிடத்தில் உணவும், நீருமின்றி ஆறு ஆண்டுகள் மெய்வருத்தத் தவமிருந்தனர். 
  
மெய் வருத்த தவம் இயற்றுவதால் மட்டுமே ஞானம் கிடைக்காது என அறிந்த சித்தாத்தர், தவ வாழ்வை துறந்து, நீர் அருந்தி, உணவு உண்டார். சித்தாத்தரின் செயலைக் கண்ட கௌந்தேயன் உள்ளிட்ட நால்வர், சித்தாத்தரிடமிருந்து விலகி, வாரணாசி அருகே உள்ள சாரநாத் சென்று அங்கே கடும் தவம் மேற்கொண்டனர்.

சித்தாத்தர் கயையில் ஞானம் பெற்றவுடன், தான் பெற்ற  பெரும் அறிவை, முன்னர் தன்னருகில் இருந்து தவம் நோற்ற கௌந்தேயன் உள்ளிட்ட ஐவருக்கு சாரநாத்தில் நான்கு பெரும் உண்மைகளை உபதேசித்தார்.  கௌந்தேயன் இந்த பெரும் உண்மைகளின் படி நடந்து அருகதர் நிலைக்கு உயர்ந்தார்.

## மேற்கோள்கள்

பகுப்பு:புத்தரின் சீடர்கள்
அலிபாபா

**அலிபாபா** அரேபிய நாட்டுப்புற கதைகளில் ஒன்றான 'அலிபாபாவும் 40 திருடர்களும் (علي بابا والأربعون لصا)' வரும், ஒரு கதாபாத்திரம் ஆவார். இந்த கதை ஆயிரத்தொரு இரவுகள் என்னும் பதிப்புகளில் மிக பிரபலமான ஒன்றாகும். இந்த கதை பல முறை பல ஊடகங்கள் மூலமாக, குறிப்பாக குழந்தைகள் கதையாக சொல்லப்பட்டு வந்தது. **திறந்திடு சீசே** என்னும் பிரபலமான் தொடர், இந்த கதையில் வரும் திருடர்களின் குகையை திறக்கும் ரகசிய குகையாகும்.

## வரலாறு
**ஆண்டனி காலண்ட்** என்பவர், 'அலிபாபா மற்றும் 40 திருடர்கள்' என்னும் கதையை, **ஆயிரத்தொரு இரவுகள்** என்னும் பதிப்பில், 18ம் நூற்றாண்டில் இணைத்தார். பிரஞ்சு நாட்டைச் சேர்ந்த இவர், மத்திய கிழக்கு நாடுகளிலுள்ள கலைகளில் தேர்ச்சிப் பெற்றவர். அங்கு செவிவழி கதை சொல்பவரான தற்போதைய சிரியாவின் அலெப்போ நகரத்திலிருந்து வந்த **ஹன்னா தியாப்** என்பவரிடம் கேட்டறிந்ததாக கூறப்படுகிறது.

இந்தக் கதையின் முதன்முதலில் அறியப்பட்ட உரை கேலாண்டின் பிரஞ்சு மொழிபெயர்ப்பு ஆகும். ரிச்சர்ட் எப். பர்டன் இதை தனது மொழிபெயர்ப்பில் துணை தொகுப்புகளில் சேர்த்தார், ஆனால் முக்கிய கதைகள் தொகுப்பில் அவர் சேர்க்கவில்லை. அவரது மொழிபெயர்ப்பு **தி புக் ஆஃப் தி தௌசண்ட் நைட்ஸ் அண்ட் நைட்** என்ற பெயரில் வெளியானது.

அமெரிக்க அறிஞர் **டங்கன் பிளாக் மெக்டொனால்ட்** இந்தக் கதையின் அரபு மொழி சிறப்புப் பிரதி ஒன்றை போட்லியன் நூலகத்தில் இருந்ததாகக் கண்டுபிடித்தார். ஆனால் பின்னர் இது நகலி உரையாக  இருப்பது உறுதி செய்யப்பட்டது.

## கதையில் அலிபாபாவின் பயணம்
அலிபாபா ஓர் ஏழை விறகுவெட்டி. அவனுக்கு ஓர் அண்ணன் இருந்தான், அவன் பெயர் காஸிம். ஒரு நாள், அலிபாபா விறகுகளை வெட்டியப்பின் வீடு திரும்பும் போது, 40 கொள்ளையர்களின் ரகசிய குகை தெரிய வந்தது. அந்த குகையை திறக்கும் ரகசிய தொடரையும் அறிந்து கொண்டான். யாருமில்லாத தருணத்தில், அந்த குகைக்குள் சென்று, கொள்ளையடித்து பதுக்கப்பட்ட பொற்காசுகள் மற்றும் பொருள்களை எடுத்து தன் கழுதையில் கட்டிக்கொண்டு வீடு திரும்பினான்.

இந்த விஷயம் அவன் அண்ணன், காஸிமுக்கு தெரிய வந்தது. அவன் பேராசைக்காரன். தம்பியிடம் அந்த குகையிருக்கும் இடத்தையும், அந்த ரகசிய தொடரையும் பெற்றுக்கொண்டு குகைக்குள் இருக்கும் பொருட்களை எடுக்கச் சென்ற போது, திருடர்களிடம் மாட்டிக்கொண்டான். உயிரும் மாண்டான். வீடு திரும்பாத அண்ணனைத் தேடி, அலிபாபா அந்த குகைக்கு சென்று, உயிர் மாண்ட தன் அண்ணனின் உடலை எடுத்துக் கொண்டு வீடு திரும்பினான்.

இதை அறிந்த கொள்ளையரகளின் தலைவன், அலிபாபவை கொன்றுவிட முற்பட்டான். அலிபாபா பணிப்பெண், **மார்கியானா**வின் உதவியால் அந்த கொள்ளையர்களின் சதியை முறியடித்தான். பின்னர், தன் மகனை மார்கியானாவுக்கு திருமணமும் செய்து வைத்தான்.

## தழுவல்கள்
### திரைப்படம்
* அலிபாபாவும் நாற்பது திருடர்களும் (1941 திரைப்படம்) -  கே. எஸ். மணி இயக்கத்தில்,  என். எஸ். கிருஷ்ணன், டி. ஏ. மதுரம் நடித்தது.
* அலிபாபாவும் நாற்பது திருடர்களும் (1956 திரைப்படம்) - எம். ஜி. ஆர் நடித்தது

### குழுமம்
அலிபாபா குழுமம், அலிபாபாவின் பெயர் பிரபலத்திற்காக இணைய வர்த்தக சீன நிறுவனம் அக்குழுமத்திற்கு பெயரிட்டுக் கொண்டது.

## மேற்கோள்கள்

பகுப்பு:அராபிய இலக்கியம்
நிறைவுறா ஒருமம்

**நிறைவுறா ஒருமங்கள்** *(Unsaturated monomers)* என்பவை கார்பன்-கார்பன் இரட்டைப் பிணைப்பைக் கொண்டுள்ள கரிம வேதியியல் சேர்மங்களைக் குறிக்கும். பொதுவாக ஒரு வேதிச் சேர்ம வகையுடன் நிறைவுறா என்ற சொல் பயன்படுத்தப்பட்டாலே  அச்சேர்மத்தில் ஒன்று அல்லது அதற்கு மேற்பட்ட இரட்டை அல்லது முப்பிணைப்புகள் இருக்கும் என்பது அறியக்கூடிய ஓர் உண்மையாகும். இந்நிறைவுறா சேர்மத்துடன் கூடுதலாக ஐதரசன் மூலக்கூறைச் சேர்த்தால் அச்சேர்மம் நிறைவுற்ற சேர்மமாகிவிடும்.
  
அக்ரைலிக் அமிலம், அக்ரைலோலைல் குளோரைடு, மெத்தில் மெத்தக்ரைலேட்டு உள்ளிட்ட சேர்மங்கள் நிறைவுறா ஒருமங்களுக்கு எடுத்துக் காட்டுகளாகும். நிறைவுறா ஒருமங்கள் இன ஒற்றுமையுடன் ஒன்றாக ஒருங்கிணைவதால்  உருவாகும் சேர்மங்கள், செயற்கை இழைகளின் எதிர்வுருவமை வளையபுரோப்பேனாக்கல் செயல்முறையில் முக்கியப்பங்கு வகிக்கின்றன என்று ஆய்வுகள் பரிந்துரைக்கின்றன 

## மேற்கோள்கள்
.

பகுப்பு:பலபடி வேதியியல்
பகுப்பு:ஒற்றைப்படிகள்
அசாஜி

**அசாஜி** அல்லது **அஸ்வஜித்** (Assaji), கயையில்  கௌதம புத்தருடன் தவமிருந்த  ஐந்து முனிவர்களில் ஒருவர். கௌந்தேயன் போன்று இவரும் பின்னாட்களில் புத்தரின் சீடராகி அருகத நிலைக்கு உயர்ந்தவர். 

புத்தரின் முதன்மைச் சீடர்களாக விளங்கிய சாரிபுத்திரர் மற்றும் மௌத்கல்யாயனர் ஆகியவர்களை, புத்தரின் சீடர்களாக மாற்றியதில் அசாஜிக்கு பெரும் பங்கு உண்டு. கிமு 6ம் நூற்றாண்டில் தற்கால இந்தியாவின் உத்தரப் பிரதேசம் மற்றும் பிகார் மாநிலங்களில் வாழ்ந்த பௌத்த பிக்கு ஆவ

## பின்னணி
கபிலவஸ்துவில் அந்தணர் குலத்தில் பிறந்த அசாஜியின் தந்தை, கபிலவஸ்துவின் சாக்கிய குல மன்னர் சுத்தோதனரின் அரண்மனையில் பணியாற்றியவர். புத்தரின் பிறந்தவுடன், அவரது வருங்காலத்தை கணித்த எட்டு அறிஞர்களில் கௌந்தேயன் மற்றும் அசாஜியின் தந்தையும் ஒருவராவர்.
 
கௌதம புத்தர் அரண்மனையை விட்டு, துறவறம் மேற்கொண்டு கயையில் கடும் தவம் நோற்ற போது, புத்தருடன் தவத்தில் இருந்த நால்வரில் அசாஜி, பாட்டியா, மகாநாமா மற்றும் கௌந்தேயனும் அடங்குவர். 

ஒரு முறை புத்தர் உடலை வருத்தி நீர் அருந்தாமல், உண்ணாநோன்பிருந்து கடும் தவம் நோற்பதை விட்டு விட்டு, நீர்  குடித்து, உணவு உண்ணத் தொடாங்கினார். கடும் தவத்தை கைவிட்டு, சித்தாத்தரின் இந்த நடத்தையைக் கண்ட அசாஜி மற்றும் கௌந்தேயன் உள்ளிட்ட நான்கு அந்தண ரிஷிகள், அவரை அவமதித்தி,  அவரை விட்டு அகன்று சாரநாத்திற்குச் சென்று கடும் தவத்தை தொடங்கினர்.

பின்பு புத்தர் ஞானம் அடைந்தவுடன், வீடு பேறு அடைவதற்கு கடும் தவ, விரதங்களை கடைப்பிடிப்பதை விட எளிய வழியை கண்டறிந்தார். அதுவே நடு வழி ஆகும். நடு வழி நெறி மூலம் அனைவரிடத்தில் அன்பு, கருணை செலுத்துவதன் மூலம் கருமத் தளைகளிலிருந்து விடுதலை பெறலாம் உபதேசித்தார். 

## அருகத நிலை அடைதல்
கயையில் ஞானம் அடைந்த புத்தர், தமது நடு வழி மார்க்கம் குறித்து, தம்முடன் கயையில் தவமியற்றிய நான்கு முனிவர்களுக்கு முதலில் உபதேசிக்க நினைத்தார். எனவே சாரநாத்தில் தங்கி தவமிருக்கும் அசாஜி, கௌந்தேயன் உள்ளிட்ட ஐவரையும் கண்டு, தனது நடு வழி தத்துவங்களை போதித்தார். பின்னர் அசாஜி அருகத நிலை அடைந்தார்.
 

## மேற்கோள்கள்

பகுப்பு:புத்தரின் சீடர்கள்
ஆலார காலமர்

**ஆலார காலமர்**  (Alara Kalama) (IAST *Ārāḷa Kālāma*) சாங்கியம் மற்றும் யோகா பயின்ற அந்தணத் துறவி ஆவார்.   இவர் யோகா மற்றும் சாங்கியத் தத்துவங்களில் பெரும் புலமை படைத்தவர். பாளி மொழி பௌத்த சாத்திரங்களின் படி, ஆலார காலமர், கௌதம புத்தரின் முதல் குருவாகக் கருதப்படுகிறார்.

## வரலாறு
சித்தாத்தர் துறவறம் பூண்ட பின் முதலில் வைசாலி நகரத்திற்குச் சென்று,  ஆலார காலமரை தமது முதல் குருவாக ஏற்று யோகா மற்றும் சாங்கியத் தத்துவங்களைப் பயின்றார். 
பின்னர் உத்தக ராமபுத்திரர் எனும் குருவிடம் சென்று அட்டாங்க யோகம்   பயின்றார்.

## மேற்கோள்கள்

### ஆதார நூற்பட்டியல்

பகுப்பு:கௌதம புத்தர்
பகுப்பு:இந்து மெய்யியலாளர்கள்
கௌதம புத்தரின் குடும்பம்

**கௌதம புத்தரின் குடும்பம்**, கௌதம புத்தர் சாக்கிய குலத்தில்,  கபிலவஸ்துவின் மன்னர் சுத்தோதனர் - மாயா தேவிக்கும், கிமு 563ல் மே மாத பௌர்ணமி வைசாகத்தில்
லும்பினி நகரத்தின் பூங்காவில் பிறந்தார். கௌதம புத்தரின் இயற்பெயர் **சித்தார்த்தர்** ஆகும். 
புத்தர் பிறந்த ஏழே நாட்களில், அவரது தாயார் மறைந்த பிறகு, தாயின் சகோதரியான மகாபிரஜாபதி கௌதமி, புத்தரை வளர்த்தார்.

## குடும்பத்தினர்
சுத்தோதனர்-மாயா தேவியின் தம்பதியரின் மகன் கௌதம புத்தர் எனும் சித்தார்த்தர் ஆவார். சித்தாத்தர் யசோதரையை மணந்து ராகுலன் என்ற மகனை பெற்றெடுத்தார்.  புத்தரின் சிற்றன்னையான மகாபிரஜாபதி கௌதமியின் மகன் நந்தன், மகள் நந்தா ஆவார். மற்ற  பிற நெருங்கிய உறவினர்கள் ஆனந்தர், தேவதத்தன் ஆவார்.

## சீடர்கள்
கௌதம புத்தர் ஞானம் அடைந்த பின்னர், புத்தரின் மனைவி யசோதரை, மகன் ராகுலன், சித்தி மகாபிரஜாபதி கௌதமி, மற்றும் நெருங்கிய உறவினர்களில் ஆனந்தர், நந்தன், மற்றும் தேவதத்தன் ஆகியோர் புத்தரின் முதன்மைச் சீடர்களாக விளங்கினர். 

மகாபிரஜாபதி கௌதமி, பிக்குணிகளின் தலைமை ஆசிரியராக செயல்பட்டார். பிக்குகளுக்கு ஆனந்தர் போன்றோர் வழிகாட்டிகளாக செயல்பட்டனர்.

## மேற்கோள்கள்


## வெளி இணைப்புகள்
பகுப்பு:கௌதம புத்தர்
புத்தரின் சீடர்கள்

புத்தரின் நேரடிச் சீடர்களாக அவருடன் தவம் இயற்றியவர்களும், புத்தரின் குடும்ப உறுப்பினர்களும், மற்றவர்களும் அடங்குவர். நேரடிச் சீடர்களில் பிக்குகள் மற்றும் பிக்குணிகளும் அடங்குவர்.

## முதன்மை பத்துச் சீடர்கள்

* சாரிபுத்திரர்
* மௌத்கல்யாயனர்
* மகாகாசியபர்
* சுபூதி
* பூரணர்
* காத்தியாயனர்
* அனுருத்தர்
* உபாலி
* ராகுலன் (மகன்)
* ஆனந்தர்

## குடும்பச் சீடர்கள்

* சுத்தோதனர் (தந்தை)
* மகாபிரஜாபதி கௌதமி  (சிற்றன்னை)
* யசோதரை(மனைவி)
* ராகுலன் (மகன்)
* தேவதத்தன் (மைத்துனன்)
* நந்தன்  (சிற்றன்னை  மகன்)
* நந்தா(சிற்றன்னை மகள்)

## பிறர்

* கௌந்தேயன்
* அசாஜி
* அனாதபிண்டிகன்
* கேமா
* உப்பலவன்னா
* அசிதர்
* பிந்தோல பரத்துவாஜர்
* சீவகன்
* விசாகா
* அனாதபிண்டிகன்
* ஆம்ரபாலி
* அங்குலிமாலன்
*பசேனதி

## இதனையும் காண்க
* சுந்தன்
* பௌத்த யாத்திரைத் தலங்கள்

## மேற்கோள்கள்


பகுப்பு:இந்தியப் பட்டியல்கள்
பகுப்பு:புத்தரின் சீடர்கள்
பகுப்பு:சமயம் தொடர்பான பட்டியல்கள்
பகுப்பு:பௌதம் தொடர்பான பட்டியல்கள்
உத்தக ராமபுத்திரர்

**உத்தக ராமபுத்திரர்** (Uddaka Rāmaputta) கௌதம புத்தருக்கு யோகா மற்றும் தியானம் ஆகியவற்றை கற்றுத்  தந்த ஆசிரியராக கருதப்படுகிறார். சித்தார்த்தர் முதலில் யோகக் கலையை ஆலார காலமிரிடம் பயின்றார். பின்னர் 
அட்டாங்க யோகம் எனும் உயர்நிலை தியானம் மற்றும் யோகக் கலையை உத்தக ராமகுப்தரிடம் பயின்றார்.

## மேற்கோள்கள்

பகுப்பு:இந்து மெய்யியலாளர்கள்
பகுப்பு:கௌதம புத்தர்
வித்யா பிள்ளை

வித்யா பிள்ளை (பிறப்பு 26 நவம்பர் 1978) என்பவர் ஓர் இந்திய தொழில்முறை மேடை கோற்பந்தாட்ட வீரர் ஆவார். சென்னையில் வளர்ந்து திருமணத்திற்கு பின் கர்நாடக மாநிலம் பெங்களூருவிற்கு இடம்பெயர்ந்தார். விளையாட்டில் சிறந்து விளங்கியமைக்காக கர்நாடகா அரசின் விருதினை பெற்றுள்ளார். சர்வதேச அளவில் பதக்கங்களை பெற்றுள்ள இவர் 2013ம் ஆண்டின் உலக ஸ்னூக்கர் சாம்பியன்ஷிப் போட்டியில் தங்கம் வென்றார். உலக பெண்கள் ஸ்னூக்கர் சாம்பியன்ஷிப் இற்திபோட்டியில் பங்கேற்ற முதல் இந்தியர் என்ற பெருமையை 2016ம் ஆண்டில் பெற்றார். 2017ல் அப்போட்டியில் வெள்ளிப்பதக்கம் வென்றார்

## இளமைக்காலம்
சென்னையில் மூன்று பள்ளிகளில் கல்வி பயின்ற இவர் தனது கல்லூரி படிப்பை லயோலா கல்லூரியில் நிறைவு செய்தார். பின்னொரு நாளில் தன்னை இந்திய கிரிக்கட் அணி முன்னாள் வீரர் ஹேமங் பதானி அறிமுகம் செய்ததாக தெரிவித்திருக்கிறார்.

## மேற்கோள்கள்

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு விளையாட்டு வீராங்கனைகள்
புத்தர் தங்கியிருந்த இடங்கள்

கௌதம புத்தர் பிறந்த, வளர்ந்த, ஞானம் அடையத் தவமிருந்த, அடைந்த ஞானத்தை பிக்குகள், பிக்குணிகள் மற்றும் பொது மக்களிடம் உபதேசம் செய்த இடங்கள், இறுதியில் பரிநிர்வாணம் அடைந்த இடங்களின் பட்டியல்:

# லும்பினி தோட்டம்: புத்தர் பிறந்த இடம், கபிலவஸ்து,  நேபாளம்
# கபிலவஸ்து: புத்தர் வளர்ந்த இடம்
# புத்தகயா: புத்தர் ஞானம் அடைந்த இடம், பிகார், இந்தியா
# வாரணாசி : 
# சாரநாத்: முதன் முதலில் புத்தர் தனது உபதேசத்தைத் துவக்கிய இடம்.
# சிராவஸ்தி நகரத்தில் அனாதபிண்டிகன் அமைத்த ஜேடவனத்தில் புத்தர் அடிக்கடி  தனது சீடர்களுக்கு ஞான உபதேசம் செய்யும் இடம். இவ்விடத்தில் புத்தர் தாம் இறப்பதற்கு முன் இருபது ஆண்டுகள் தங்கியிருந்த்தார். 
# ராஜகிரகம்: தன்னைச் சினம் கொண்டு கொல்ல வந்த நளகிரி எனும் யானையை கௌதம புத்தர் அமைதிப் படுத்திய இடம். ராஜகிரகத்தில் சங்கம் அமைத்து நெடுங்காலம் தங்கினார்.
# சங்காசியா:சுவர்க்கத்தில் மூன்று மாதங்கள் தங்கி அபிதம்மத்தை தனது தாயாருக்கு அருளி பின்னர் பூமியில் இறங்கிய இடம்.
# வைசாலி நகரம்: புத்தர் ஒரு குரங்கிடமிருந்து தேன் பெற்ற இடம்.
# பவா நகரம்: கௌதம புத்தர் சுந்தன் அளித்த உணவை உண்ட இடம்
# குசிநகர்: புத்தர் பரிநிர்வாணம் அடைந்த இடம்.

## இதனையும் காண்க
* பௌத்த யாத்திரை தலங்கள்
* பௌத்த தொல்லியற்களங்கள்

## மேற்கோள்கள்

## வெளி இணைப்புகள்
* http://www.buddhanet.net/e-learning/pilgrim/places.htm

பகுப்பு:இந்தியப் பட்டியல்கள்
பகுப்பு:பௌத்த யாத்திரைத் தலங்கள்
பகுப்பு:கௌதம புத்தர்
பவா நகரம்

**பவா நகரம்** (Pava), தற்போது **பசில்நகர்** (Fazilnagar),  கௌதம புத்தர் காலத்திய  பண்டைய இந்திய நகரம் ஆகும்.  மல்லர்களின் தலைநகராக பவா நகரம் இருந்தது. பவா நகரம், இந்தியாவின் உத்தரப் பிரதேச மாநிலத்தின், குசிநகருக்கு கிழக்கே 15 கி.மீ. தொலைவில் அமைந்துள்ளது.
  
## வரலாறு
கௌதம புத்தர் குசிநகரில் பரிநிர்வாணம் அடைவதற்கு முன்னர் பவா நகரத்தின் சுந்தன் எனும் கொல்லன், கௌதம் புத்தருக்கு உணவு வழங்கினார். பின்னர் பவா நகரிலிருந்து புறப்பட்ட புத்தர் வழியில் *கககுந்தா* ஆற்றைக் கடந்து, குசிநகர்  அடைந்தார்.
பின்னர் குசிநகரை அடைந்த புத்தர் வயிற்றுப் போக்கால் அவதி பட்டார்.

சுந்தன் வழங்கிய உணவால் புத்தருக்கு வயிற்று நோய் ஏற்பட்டது எனக் கருதிய அவரது சீடர்கள் சுந்தன் மீது கடும் கோபம் கொண்டனர். இதனை அறிந்த புத்தர், சுந்தன் அளித்த இறுதி உணவாலேயே தான்  மகாபரிநிர்வாணம் அடையப் போகவதாக கூறி, தனக்கு இறுதி உணவு வழங்கிய சுந்தனுக்கு தனது சார்பாக நன்றி கூறி, சுந்தனை சமாதானப்படுத்துமாறு  ஆனந்தரை அழைத்து கூறினார்.

பரிநிர்வாணம் அடைந்த புத்தரின் உடலை எரித்த சாம்பலின் ஒரு பகுதியைக் கேட்டுப் பெற்ற பவா நகரத்தின் மல்லர்கள், பவா நகரத்தில் புத்தரின் சாம்பல் மீது ஒரு தூபி எழுப்பினர். தற்போது இத்தூபியை இந்தியத் தொல்லியல் ஆய்வகம் பராமரிக்கிறது.

## இதனையும் காண்க
* பௌத்த யாத்திரை தலங்கள்

## மேற்கோள்கள்

பவா நகரத்தின் தற்போது பசில்நகர் என்று பெயர் மாற்றம் செய்யப்பட்டுள்ளது. இந்நகரம் கல்வி, மருத்துவம் மற்றும் வேலை வாய்ப்பு மையமாக விளங்குகிறது. maps.google

பகுப்பு:பௌத்த தொல்லியற்களங்கள்
பகுப்பு:பிகார் தொல்லியற்களங்கள்
பகுப்பு:பௌத்த யாத்திரைத் தலங்கள்
பகுப்பு:இந்தியத் தொல்லியற்களங்கள்
பகுப்பு:சமணம்
பகுப்பு:பண்டைய இந்திய நகரங்கள்
நிலத்தடி நீர்மட்டம்

thumb|350px|நில உருவ அமைப்பைப் பொறுத்து நிலத்தடி நீர்மட்டத்தின் வேறுபாடுகளையும், தங்கு நிலத்தடி நீர்மட்டத்தையும் காட்டும் குறுக்கு வெட்டுமுகம்
**நிலத்தடி நீர்மட்டம்** என்பது, நிலத்தின் கீழ் காணப்படும் நீர் நிரம்பல் வலயத்தின் மேற்பரப்பைக் குறிக்கும். நுண்துளைகளும், வெடிப்புக்களும் நீரால் நிரம்பியுள்ள நிலத்தின் பகுதியே நீர் நிரம்பல் வலயம் எனப்படுகிறது.

நிலத்தடிநீர் மழையினாலோ, நிலத்தடி நீர்படுகையில் உள்ள நீரினாலோ உருவாகலாம். போதிய மழைவீழ்ச்சி உள்ள இடங்களில், மேற்பரப்பில் விழும் மழை நீர் நிலத்தில் உள்ள துளைகள் வழியே நிரம்பல் நிலையில் இல்லாத வலயத்தின் ஊடாகக் கீழ் நோக்கிச் செல்லும். இவ்வாறு செல்லும் நீர் கீழ்ப் பகுதிகளில் உள்ள துளைகளில் நிரம்புவதால் நீர் நிரம்பல் வலயம் உருவாகிறது. நிலத்தடி நீர்மட்டத்துக்குக் கீழே நிரம்பல் வலயத்தில் நீரை ஊடுசெல்ல விடக்கூடிய பாறைப் படலங்கள் இருக்கும். நிலத்தடி நீரை வழங்கும் இப்பாறைப் படலங்கள் நிலத்தடி நீர்ப்படுகைகள் எனப்படுகின்றன.

## வடிவங்கள்
மழைவீழ்ச்சி, ஆவியாதல் போன்ற பருவகால மாற்றங்களைப் பொறுத்து நிலத்தடி நீர்மட்டம் மாறக்கூடும். போதிய மழைவீழ்ச்சியைப் பெறும், ஊடுபுகவிடும் மண்ணைக் கொண்ட, மேம்பாட்டுக்கு உட்படாத பகுதிகளில் நிலத்தடி நீர்மட்டம் ஆறுகளை நோக்கிச் சரிந்து காணப்படும். இந்த ஆறுகள், நிலத்தடி நீரை வடியச் செய்து நிலத்தடி நீர்ப் படுகைகளில் உருவாகும் அழுத்தத்தைக் குறைக்கின்றன.நிலத்தடி நீர்மட்டம் நில மேற்பரப்பை எட்டும்போது, ஊற்றுக்கள், ஆறுகள், ஏரிகள், பாலைவனச்சோலைகள் என்பன உருவாகின்றன. மலைப்பாங்கான பகுதிகளில் சரிவான நில மேற்பரப்பு நிலத்தடி நீர்மட்டத்தை வெட்டும் இடங்களில் ஊற்றுக்கள் உருவாகின்றன.

## மேற்கோள்கள்

பகுப்பு:நீரியல்
கோட்டான்

**கோட்டான்** (*Whimbrel, Numenius phaeopus*)  43 செ.மீ. - வெண்பட்டைக் கோடுகளைக் கொண்ட கரும் பழுப்புத் தலையும் மணல் பழுப்பு உடலும் கொண்ட இதனை நீண்டு கீழ்நோக்கி வளைந்துள்ள அலகுகொண்டு எளிதில் அடையாளம் காணலாம்.  கழுத்து, மார்பு, வயிறு ஆகியன வெண்மை வால் கரும் பழுப்பாகக் கருப்புப் பட்டைகள் கொண்டது.

## காணப்படும் பகுதிகள் ,உணவு
குளிர்காலத்தில் வலசை வரும் இதனைக் கிழக்குக் கடற்கரை சார்ந்த பகுதிகளில் ஆங்காங்கே காணலாம்.கோடியக்கரையில் காணப்பட்ட குறிப்பு உள்ளது.  கூட்டமாக அலைகளின் ஏற்ற இறக்கத்திற்கேற்ப மணல் படுக்கையில் திரியும்.  நீண்டு வறைந்த அலகினை நண்டு வளையினுள் செலுத்தி நண்டின் கையைப் பற்றி வெளியே இழுக்கும்.  நண்டின் கை முறிந்து விடும். கைமுறிந்த நண்டு கீழே விழுந்து ஓடப்பாக்கும் போது அலகில் இருக்கும் நண்டின் கையை கீழே போட்டு விட்டு ஓடும் நண்டினைப் துரத்திப் பிடித்துத் தின்னும்.  கடல் ஏற்றத்தின் போது கடற்கரையில் அமரர்ந்து கடல் இறக்கத்தை எதிர்பார்த்து காத்திருக்கும்.  நத்தைகளும் நண்டுகளுமே இதன் முக்கிய உணவு.  **ட்டீட்டீ, ட்டீட்டீ** என ஏழெட்டு முறை தொடர்ந்து குரல் கொடுக்கும்.  இருளில் கூட இதன் இந்தக் குரலைக் கொண்டு தலைக்குமேல் பறந்து செல்வதைத் தெரிந்து கொள்ளலாம். 

## படங்கள்

Numenius phaeopus MHNT.jpg|Egg of whimbrel - MHNT|கோட்டானின் முட்டை
Whimbrel - Numenius phaeopus - Lonsoraefi, Iceland 1.jpg|Inflight whimbrel in Lónsöræfi, ஐசுலாந்து|ஐஸ்லாந்தில் பறக்கும் கோட்டான்
File:Whimbrel from the Crossley ID Guide Britain and Ireland.jpg|ID composite
Faroe_stamp_024_whimbrel.jpg|Whimbrel stamp of the Faroe Islands|கோட்டானின் அஞ்சல் தலை


## வெளி இணைப்புகள்

* Whimbrel Species Account – Cornell Lab of Ornithology
* Whimbrel – Species text in The Atlas of Southern African Birds.
* Whimbrel – ''Numenius phaeopus'' – USGS Patuxent Bird Identification InfoCenter
* Whimbrel Migration Studies  – The Center for Conservation Biology, College of William and Mary & Virginia Commonwealth University
* 
* 
* 
* 

## மேற்கோள்கள்

பகுப்பு:பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:ஐரோவாசியப் பறவைகள்
ஊற்று

**ஊற்று** (*Spring*) என்பது நிலத்தடி நீர்ப்படுகையில் இருந்து புவி மேற்பரப்புக்கு நீர் இயற்கையாக கசிந்து வெளியேறும் ஒரு நிலையைக் குறிக்கும். இது நீர்க்கோளத்தின் ஒரு கூறு ஆகும்.

## உருவாக்கம்
ஊற்றுக்கள் கரைவுப் பாறை நில அமைப்பின் விளைவாக ஏற்படக்கூடும். இங்கே மழை நீர் புவி மேற்பரப்பினூடாகச் சென்று நிலத்தடி நீரின் பகுதியாகிறது. இந்நிலத்தடி நீர், மண் துணிக்கைகளுக்கு இடையிலுள்ள இடைவெளிகள் முதல், பெரிய குடைவுக் குகைகள் வரை அமையக்கூடிய வெடிப்புகள், பிளவுகள் என்பவற்றினூடாகப் பயணிக்கிறது. இது இறுதியாக  ஊற்றுக்களாகப் புவி மேற்பரப்பினூடாக வெளியேறுகிறது. சுண்ணக்கல், தொலமைட் போன்ற நீரை ஊடுசெல்லவிடும் பாறைகளை நிலத்தடி நீர் கரைத்து, நிலத்தின் கீழ் பெரிய குகைத் தொகுதிகளை உருவாக்குகின்றன.

ஒரு குறித்த பகுதிக்குள் அடக்கப்பட்ட நிலக்கீழ் நீப்படுகையின் நீர் மட்டம் நீர் மேற்பரப்பினூடு வெளியேறக்கூடிய துளையை விட மேலே இருக்கும்போது நிலத்தடி நீர் புவி மேற்பரப்பை நோக்கித் தள்ளப்படலாம். இவ்வாறு தள்ளப்படுவதனாலேயே "ஆட்டீசியன்" கிணறுகள் உருவாகின்றன. "ஆட்டீசியன்" அல்லாத ஊற்றுக்கள் நிலத்தினூடாக வெறுமனே உயரத்தில் இருந்து கீழ் நோக்கி வந்து மேற்பரப்பினூடாக ஊற்று வடிவில் வெளியேறுகின்றன. இங்கே நிலம் ஒரு நீர் கடத்தும் குழாய் போலப் பயன்படுகிறது. எரிமலைச் செயற்பாடுகளைப்போல் நிலத்தின் கீழிருந்து அழுத்தத்தை உருவாக்கக்கூடிய மூலங்களாலும் ஊற்றுக்கள் உருவாகலாம். இவ்வாறான ஊற்றுக்கள் உயர்வான வெப்பநிலையுடன் கூடிய சுடுநீர் ஊற்றுக்களாகவும் உருவாகக்கூடும்.

## பாய்வு
ஊற்றின் நீர் வெளியேற்றம், மீளெழுச்சி என்பன ஊற்றின் மீளூட்ட வடிநிலத்தினால் தீர்மானிக்கப்படுகின்றது. நிலத்தடி நீரைப் பிடித்து வைத்திருக்கும் பகுதியின் அளவு, மழைவீழ்ச்சி அளவு, நீர் ஏந்தும் இடங்களின் அளவு, ஊற்று வெளியேறும் துளைகளின் அளவு என்பவை நீர் மீளூட்டத்தைப் பாதிக்கும் காரணிகள். நீரை ஊடுசெல்லவிடும் நிலம், சுண்ணக்கற்பாறைப் பள்ளங்கள், மறையும் ஓடைகள் போன்ற வழிகளில் நீர் நிலத்தடித் தொகுதிகளுக்குள் கசிந்துவிடலாம். மனித நடவடிக்கைகளும், ஊற்று வெளியேற்றும் நீரின் அளவைப் பாதிப்பது உண்டு. நிலத்தடி நீரை அளவுக்கு அதிகமாக வெளியேற்றுவது நிலத்தடி நீர்ப் படுகைகளில் அழுத்தத்தைக் குறைப்பதால் நீர் வெளியேறும் அளவு குறையும்.

## மேலும் காண்க
* நீரூற்றுக்கள்
* பாலைவனச்சோலை
* நீர்ச் சுழற்சி
* கிணறு

## மேற்கோள்கள்

## வெளி இணைப்புகள்

*"The Science of Springs"
*"What Is a Spring?"
*Find a spring

பகுப்பு:நீரியல்
பகுப்பு:புவிப்புறவியல்
பகுப்பு:நீர்நிலைகள்
சோசப்பு ஓசுமாண்டு பர்னார்ட்

**சோசப்பு ஓசுமாண்டு பர்னார்ட்**   (Joseph Osmond Barnard 10 ஆகத்து 1816 - 30 மே 1865) என்பவர் இங்கிலாந்தைச் சேர்ந்த ஓவியர், கைக்கடிகாரம் செய்பவர் மற்றும் வரைவாளர் ஆவார். மொரீசியசு அஞ்சலக அஞ்சல் தலையை வடிவமைத்தார். 1838 இல் மொரீசியசுக்கு வந்து பல்வேறு வேலைகளைச் செய்து முன்னேறினார். மொரீசியசில் காலமானார்.

## மேற்கோள்கள்

பகுப்பு:ஆங்கிலேய மக்கள்
பகுப்பு:1816 பிறப்புகள்
பகுப்பு:1865 இறப்புகள்
பகுப்பு:மொரிசியசு மக்கள்
த. செயராமன்

**பேராசிரியர் த. ஜெயராமன்** என்பவர் தமிழ்நாட்டைச் சேர்ந்த செயற்பாட்டாளர், எழுத்தாளர், தமிழ்த் தேசியர் ஆவார். இவர் மீத்தேன் திட்ட எதிர்ப்பு கூட்டமைப்பின் தலைமை ஒருங்கிணைப்பாளராக உள்ளார்.
## வாழ்க்கை
இவர் நாகப்பட்டினம் மாவட்டம் மயிலாடுதுறையைச் சேர்ந்தவர் செயராமன் ஆவார். இவரின் பெற்றோர் தங்கவேல், பேச்சியம்மாள் ஆகியோராவர். இவர் *தமிழ் ஈழம் கோரிக்கை* என்ற தலைப்பில் ஆய்வியல் நிறைஞர் (எம்ஃபில்) பட்டத்துக்கு ஆய்வும், *தமிழ் தேசிய இன அடையாளச் சிக்கல்* என்ற தலைப்பில் முனைவர் பட்டத்துக்காக ஆய்வு செய்து பட்டம் பெற்றார். 1978 முதல் 2012-ம் ஆண்டு வரை பேராசிரியராகப் பணியாற்றி ஓய்வு பெற்றவர். பணி ஓய்வுக்குப் பின்னர் மீத்தேன் திட்ட எதிர்ப்பு கூட்டமைப்பை உருவாக்கி போராடி வருகிறார். தமிழர் கண்ணோட்டம், சிந்தனையாளன், சமூக நீதி தமிழ் தேசம் இதழ்களில் - தமிழ் தேசியம், நதி நீர்பிரட்சனை, இந்துதுவம் குறித்து பல கட்டுரைகளை எழுதியுள்ளார்.

## போராட்டங்கள்
2014 ஆம் ஆண்டு சூலை மாதம் கும்பகோணத்திலும், 2016 ஆம் ஆண்டு சனவரியில் மயிலாடுதுறையிலும் மீத்தேன் திட்ட எதிர்ப்பு மாநாடுகளை நடத்தியுள்ளார். 100 க்கும் மேற்பட்ட ஆர்ப்பாட்டங்கள், உண்ணாவிரத போராட்டங்களை நடத்தி, 25 க்கும் மேற்பட்ட முறை கைதாகி விடுவிக்கப்பட்டுள்ளார்.

கதிராமங்கலம் போராட்டத்தை தொடக்கம் முதலே ஒருங்கிணைத்த பேராசிரியர் செயராமன், 2017 சூன் 30 ஆம் தேதி மக்களை கலவரத்துக்குத் தூண்டிவிட்டதாக கைது செய்யப்பட்டு 42 நாட்கள் சிறையில் இருந்து,  நிபந்தனை பிணையில் வெளிவந்தார். இவர் மீது தேச துரோக வழக்கு உள்ளிட்ட பல வழக்குகள் பதியப்பட்டுள்ளன.

## எழுதிய நூல்கள்
* நதிகள் இணைப்பு திட்டம்- ஆறுகளை பிடுங்கி விற்கும் இந்தியா
* மீத்தேன் அகதிகள்
* 20ம் நூற்றாண்டில் இந்திய வரலாறு
தகர்ந்து போன தன்னாட்சி கனவுகளும் தேசிய இனங்களின் உரிமை மீட்பு பயணமும்

* காவேரி படுகை பாதுகாக்கபட்ட வேலாண்மண்டலம் ஏன்?
*தமிழ் தேசியம் என்றால் என்ன?
*இந்துதுவம் எதிர் அரசியல்!

## விருதுகள்
* ஆனந்த விகடன் டாப் டென் மனிதர்கள் விருது, 2020
## மேற்கோள்கள்

பகுப்பு:தமிழ்த் தேசியர்கள்
பகுப்பு:மயிலாடுதுறை மாவட்ட மக்கள்
பெரிய கோட்டான்

***பெரிய கோட்டான்*** ஒரு கரையோரப்பறவையாகும். இது ஸ்கோலோபாசிடே குடும்பத்தை சார்ந்த கோட்டான்.

## பெயர்கள்
தமிழில்           :**பெரிய கோட்டான்**
ஆங்கிலப்பெயர்   :**Eurasian Curlew**
அறிவியல் பெயர் :*** Numenius arquata***

## உடலமைப்பு
58 செ.மீ. - மணல் பழுப்பு நிறம் கொண்ட உடலில் ஒரே சீரான செம்மஞ்சள் கோடுகளைக் கொண்டது. இதன் மார்பும் வயிறும் வெண்மையாகக் கருப்புக் கோடுகளைக் கொண்டது. ஒட்டு மொத்த தோற்றத்தில் முன்னதை ஒத்த இது உருவில் பெரியது. இதன் தலையில் உள்ள வெண்பட்டைகளைக் கொண்டும் கரும் பழுப்பாக இல்லாமல் மணல் பழுப்பான உடலின் நிறம் கொண்டும் இதனை எளிதில் வேறுபடுத்தி அறியலாம்.

## காணப்படும் பகுதிகள், உணவு
குளிர்காலத்தில் வலசை வரும் இதனை கடற்கரை நெடுகிலும் உள்நாட்டில் நீர் நிலைகளிலும் ஆங்காங்கே காணலாம்.  வேடந்தாங்கலில் காணப்பட்ட குறிப்பு உள்ளது. பழக்கவழக்கங்கள் கோட்டானை ஒத்தவை. எனினும் அதனைப் போலப் பெருங்குழுவாகத் திரிவதில்லை. தனித்தும் ஆறு வரையான சிறு குழுவாகவும் காணலாம். நெருங்கிப் பார்க்க இயலாதபடி அச்சங்கொண்டு பறந்து செல்லும் இயல்பினது. பறக்கும் போது **கர்லூ கர்லூ** எனக் குரல் கொடுக்கும். 

## படங்கள்

Eggs Numenius arquata.jpg|clutch of eggs|முட்டைகள்
Numenius arquata MWNH 0226.JPG|Eggs Museum Wiesbaden, Germany|ஜெர்மனி அருங்காட்சியகம்
Curlew (Numenius arquata) in flight.jpg|In flight, Argyll, இசுக்கொட்லாந்து|பறக்கும் *பெரிய கோட்டான்*
Eurasian Curlew (Numenius arquata) skull at the Royal Veterinary College anatomy museum.JPG|skull|எலும்புகூடு


## மேற்கோள்கள்

## வெளி இணைப்புகள்

* Conserving breeding curlews in Southern England
* (Eurasian) curlew species text in The Atlas of Southern African Birds
* Video of a Curlew Probing the Mud in the Thames Estuary
* 
* 
* 
* 
* 

பகுப்பு:முதுகெலும்பிகள்
பகுப்பு:ஐரோவாசியப் பறவைகள்
பகுப்பு:உள்ளான்கள்
பகுப்பு:பறவையியல்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்